

**Почивка Малага – Лисабон**

**Самолетна екскурзия 8 дни / 7 нощувки**

**с включени летищни такси**

**Цена:** 788 евро/ 1541 лева

**Дати: 05.05.2018; 30.09.2018**

**Цената включва:**

* 7 нощувки в хотели 3\* : по 3 в района на Лисабон, 1 в Севиля и 3 в Торемолинос;
* 7 закуски в ресторантите към съответните хотели;
* 7 вечери в ресторантите към съответните хотели;
* Самолетен билет София – Лисабон и Малага – София с включени летищни такси и чекиран багаж до 20 кг.;
* Трансфер летище – хотел – летище;
* Екскурзовод на български език;
* Транспорт с комфортен автобус;

**Цената не включва:**

* Настаняване в единична стая -120 eвро / 235 лв.;
* Медицинска застраховка към ЗЗД „Армеец“ с покритие 5000 евро за 8 дена за лица на възраст до 70г. – 8 лв; за лица на възраст от 70г. до 85г. – 19 лв;
* **Допълнителни екскурзии:**
* Екскурзия до Кордоба (при минимум 25 души) – 30 евро;
* Екскурзия до Гранада (при минимум 25 души) – 30 евро;
* Екскурзия до Кашкаиш, Кабо да Рока, Ещориал и Синтра (при минимум 25 души) – 30 евро;
* Екскурзия до Алкобаса, Назаре и Фатима (при минимум 25 души) – 30 евро ;
* Входни такси за посещаваните туристически обекти;
* Ползване на обществен транспорт в някои от градовете;
* По желание застраховка "Отмяна на пътуване".

**Допълнителна информация за туристическите обекти:**

Изкачване на Гибралтарската скала със специални автобусчета (Цената включва панорамна обиколка на скалата с беседа на български език,билет за посещение на пещерата Свети Михаил и среща със забавните маймунки от берберски макак) – 20 евро;

Катедралата „Манкита“ в Малага - 5 евро;

Музея на Паблло Пикасо – 7 евро;

Джамията-катедрала в Кордоба – 8 евро;

Вход за Алхамбра (посещение на дворците и градините без екскурзовод) – 14 евро (предплаща се в офиса / необходима е предварителна резервавция);

Катедралата в Севиля с гроба на Христофор Колумб – 11 евро;

Националния дворец в Синтра – 10 евро;

\* Посочените входни такси са ориентировъчни и имат информативен характер.

**Маршрут:** 900 км.

**С тази екскурзия ще посетите:** Лисабон, Сесимбра, Алкобаса, Назаре и Фатима (по желание), Кашкаиш, Кабо да Рока, Ещориал и Синтра (по желание), Севиля, Кадис, Гибралтар,Торемолинос, Гранада (по желание), Кордоба (по желание), Малага

**Туристическа програма:**

**1 ден – София – Лисабон**

Полет София – Лисабон. Туристическа програма в Лисабон – романтичният Лижбоа - уютен и топъл, гостоприемен и безгрижно шумен вечер, разположен върху седем хълма край река Тежу, оглеждащ се в ленивите й води…

Разглеждане на забележителностите- Кулата Белен-символ на Лисабон, Манастира Жерунимуш, паметника на покорителите на моретата и първооткривателите на Новия свят, легендарната сладкарница от 1837 година „Пащел де Белем“,най-високият и най-голям мост в Европа”Понте 25-ти абрил”над река Тежу, Булеварда на Свободата-лисабонското „Шанз Елизе”,Триумфалната арка,най-оживената улица Аугуста,Площад Россио-сърцето на града, паметника на Маркиз Де Помбал, най-живописния квартал Алфама, Катедралата , Площада на търговците.

Седем хълма, няколко цивилизации, река, океан и малко вино. Лисабон разказва история, в която си заслужава да се вслушаме. Град, съхранил в себе си белезите на не една цивилизация; модерна европейска столица, носител на стара, възхитителна култура – това е Лисабон. Посетите ли го веднъж, той дълго ще занимава мислите ви, а частица от душата ви ще остане там, в кафенето на тясната уличка и ще си тананика мелодията на незабравима песен.

Опитайте кулинарните изкушения на Португалия!Нейните жители умеят да правят 450 блюда от риба: Кайделрада – плодове на морето: сепия, калмари, стриди, скариди, раци; Куерия пейкси – дарове на морето; Бакляну – филе от треска. Народът пие вино Верди – зелено вино, наричано “лудия цигулар” и Агуаарденте – гроздова ракия. Настанявне в хотел в района на Лисабон/ Сесимбра. Вечеря и нощувка.

**2 ден – Лисабон – Алкобаса, Назаре и Фатима (по желание) - Лисабон**

Закуска. Отпътуване за манастира „Света Богородица от Алкобаса“,чиято красота трябва да се види, защото думите просто не стигат, за да се опише. Ще видим и двете гробници от XIV-ти век на двамата трагично влюбени Инес и престолонаследника Педру I и ще чуем интересната им любовна история.

Посещение на Назаре - най-известното рибарско селище в Португалия, а местните рибари и до днес използват дървени лодки, украсени по начин, по който са изглеждали и лодките на предците им. Свободно време за обяд в Назаре. Денят продължава с посещение на един от най-впечатляващите и оригинални със своята готическа архитектура манастири - Санта Мария да Виктория,една църковна прелест. Този удивителен паметник на църковното и архитектурното изкуство, краси със своето присъствие град Баталя – място, тясно свързано с вековната история на страната.

Преди завръщането ни в Сесимбра, ще посетим и Фатима-вълшебно място в Португалия с най-голямата португалска катедрала, посветена на Света Богородица. Всяка година, откакто три деца стават свидетели на явление, което католическата църква определи като чудо, в нея идват на поклонение поне 5 милиона християни.

Връщане в хотела. Вечеря. Нощувка.

**3 ден – Лисабон - Кашкаиш, Кабо да Рока, Ещориал и Синтра (по желание) – Лисабон**

Закуска. Свободно време или по желание екскурзия до Кашкаиш, Ещориал и Синтра.

Следва запознаване с португалското наследство с една незабравима културна, романтична и не на последно място – духовна, разходка из Синтра/ЮНЕСКО/. "Да обиколиш света, и да не видиш Синтра" е недопустимо,според стара португалска поговорка.

От красотата и магнетизма й са били привлечени множество пътешественици, поети и представители на изкуството. Вълшебникът на приказките Ханс Кристиан Андерсен описва града като „най-красивото място в Португалия“, "най-богатият, най-уединеният, най-екстравагантният и най-потъналият в зеленина райски кът". Ще посетим Националният дворец/ 10 EUR/,построен през Средновековието като лятна резиденция на маврите,който до началото на XX век е действаща резиденция на управляващите крале. Разполага се в центъра на Стария град и отдалеч привлича погледа с двата си конусовидни бели комина. Разширяван и променян през годините, той съчетава архитектурни елементи на мавърския, готическия и мануелинския (португалска късна готика) стил. Във вътрешността му ще откриете уникални и пищно декорирани помещения, Стаята на лебедите и Стая на свраките (наречени така заради великолепните рисунки на съответните птици). Продължаваме към Кабо да Рока - „Тук свършва земята и започва морето.Тук трепти духът на вярата и приключението, който поведе португалските каравели към нови светове за света”,пише най-великият поет на Португалия Луиш ди Камоинш. Точно тук е мястото, където всеки влюбен трябва да изпрати послание до любимия - да напише с пръсти на брега "Обичам те", а величественият океан да грабне думите и да ги понесе във вечността. Време за кафе в емблематичния курорт Кашкаиш -парченце португалска магия,на брега на Атлантическия океан.

Фото-пауза пред най-голямото казино в Европа и неговата превъзходна градина в Ещорил,романтично градче на Португалската Ривиера,където Ян Флеминг е написал „Казино Роял”. Връщане в хотела. Вечеря и нощувка.

**4 ден – Лисабон – Севиля**

Закуска. Отпътуване за Севиля. Туристическа обиколка на Севиля – столицата на Андалусия, където под палещите лъчи на слънцето се ражда страстното фламенко. Несравнимият чар на Севиля я превръща в сцена на световно известната Кармен и на пламенният Дон Жуан. Ще се убедим на дело в думите на арабския историк Ал-Сакунди, че "който не е бил в Севиля, не е видял истинско чудо". Севиля, столицата на тази гостоприемна земя, ни дарява с истински празник за сетивата. Неслучайно от древни времена поетите са нарекли града с хиляди епитети, възпели са го в песни и стихове. А и севилци не пестят похвалите: “Колко прелестна осъмна днес моята Севиля!”, “Колко са близки и едри звездите над моята Севиля!”, “Слава, слава на Севиля, на моята Севиля!” Посещение на третата по големина катедрала в света, шедьовър на готическото изкуство и камбанарията Хиралда, където е гроба на Христофор Колумб / 11 евро /.Църквата поразява с тържествения си вид, подчертан от гигантския купол и монументалните колони. Вътре прелива от богатства и разкош, от картини на велики майстори на четката като Гоя и Веласкес. Ще видим също Кралския палат Алкасар-блестящ пример на стила Мудехар,паметника на Колумб,Златната Кула на брега на Гуадалкивир. Продължававаме с великолепния Площад Испания и разходка в романтичния квартал Санта Крус с бели фасади, кокетни балкони с много цветя, тесните улички и очарователните сенчести вътрешни дворове. Настаняване в хотел в Севиля. Вечеря и нощувка.

**5 ден – Севиля – Кадис – Гибралтар - Торемолинос**

Закуска. Отпътуване за Кадис - най-старият западноевропейски град и символ на Андалусия. Туристическа програма в града с посещение на по-важните забележителности: Катедралата, която впечатлява с различните си архитектурни стилове, наблюдателната кула, датираща от 18век, римският театър, руините от крепостни стени.

Отпътуване за Гибралтар, разположен в най-южната част на Пиренейския полуостров, на брега на едноимения проток, представляващ връзката между Средиземно море и Атлантика. Владението включва Гибралтарската скала и пясъчен провлак, който съединява скалата със сушата. Следва панорамна обиколка на града и изкачване до прочутата Гибралтарска скала, известна още като Скалата на маймунките (тук е единственото място в Европа, където живеят диви маймуни от вида Маготи).

Отпътуване за Торемолинос. Вечеря и нощувка.

**6 ден – Торемолинос – Гранада (по желание) – Торемолинос**

Закуска. Свободно време в Торемолинос или по желание екскурзия до Гранада **(30 евро)** – арабската приказка на Испания,"Диадемата" на ислямския свят, един опияняващ свят на три различни култури. Едва ли по света има място, на което са посветени 600 песни и стихове като бисера на Андалусия, Гранада. Без съмнение сред тях най-позната е "Гранада, моя мечта" на мексиканския композитор Аугустин Лара, изпълнявана от Франк Синатра, Лучано Павароти и Хосе Карерас. Гранада ни отвежда в старинен мавърски свят, където легенди и романси – арабски и испански се преплитат...

„Само колко легенди и предания, истинни и измислени, колко песни и балади, на арабски и на испански, за любовта, за войната и за рицарството, са свързани с тази величествена ориенталска крепост!“ Прочутата забележителност, която вдъхновила американския писател Уошингтън Ървинг е уникалният дворец Алхамбра —ислямската перлата на испанския град Гранада, която ние ще посетим (14 евро). Несравним образец на арабското изкуство - високи крепостни стени обграждат един от най-изящните мавърски дворци, очарователни са прекрасните градини Хенералифе, фонтаните изкуствени езера и пъстротата от цветя. В своята книга „Мавританска Испания“ Енрике Сордо пише, че „при арабите градините са сякаш кътче от самия рай“. Разглеждане на внушителната градска Катедрала, арабския пазар, Кметството, паметника на кралица Изабела и Колумб и разходка в стария бял мавритански квартал Албайсин. Връщане в хотела. Вечеря и нощувка.

**7 ден – Торемолинос – Кордоба (по желание) - Торемолинос**

Закуска. Свободно време в Торемолинос или по желание екскурзия до Кордоба **(30 евро)**. В своето стихотворение „Песен на ездача” Федерико Гарсия Лорка се възхищава на „кулите възвисени” на този емблематичен, световно известен андалуски град, в старата част на който човек се губи из мъдростта на вековете. Третия по големина град на Андалусия е разположен в подножието на Сиера Морена., по бреговете на “Голямата река” (Гуадалкивир означава именно това; названието идва от арабското “ал-уади-ал кабир”) и в Кордова през X век имало около 1 милион жители -тя е била най-големият, най-културният и най-богатият град в света. С богатото си наследство от архитектурни и културни паметници, умело вплели се в градския пейзаж, Кордоба е впечатляваща и привлекателна – особено нейната историческа част,която ЮНЕСКО обяви за паметник на общочовешкото наследство. Ще разгледаме световно известната Джамия-катедрала (8 евро) - най-грандиозната мюсюлманска постройка в западния свят,която със своя размер (23 000 кв. м) е третата по големина джамия в света,ще видим най-старата Синагога в Европа,паметника на Сенека,Иконата на Богородица-Циганка и еврейския квартал,незабравим със своето очарование. Връщане в хотела. Вечеря и нощувка.

**8 ден – Торемолинос - Малага**

Закуска. Отпътуване за Малага. Туристическа програма в Малага, катедралата „Манкита” (5 евро), построена върху основите на джамия в продължение на 200 години, съчетаваща различни архитектурни стилове от XVI до XVIII век; дворецът „Буена Виста“ от XVI век,където се помещава музея на Пабло Пикасо (7 евро); паметника на Андерсен-живял 7 години в града,родната къща на Пабло Пикасо,църквата,в която е кръстен и неговата скулптура. Трансфер до летището за полет Малага – София.

Полетно разписание:

|  |  |  |  |  |
| --- | --- | --- | --- | --- |
| **Авиокомпания** | **Направление** | **Излита** | **Каца** | **Летище** |
| **WIZZ AIR** | **София-Лисабон** | **06:10** | **8:40** | **София** |
| **BG AIR** | **Малага-София** | **19:10** | **23:35** | **Малага** |

**\*Полетното разписание подлежи на препотвърждение!**

**Условия за записване:**

Депозит: 50% от пакетната цена;

Доплащане: 30 дни преди датата на на отпътуване;

Минимален брой туристи за провеждане на екскурзията: 15 туристи;

**Анулации и неустойки:**

- при повече от 90 дни преди датата на отпътуване – неустойка не се удържа;

- между 89-ия и 60-ия ден преди датата на заминаване се удържа размерът на внесения депозит;

- между 59-ия и 30-ия ден преди датата на заминаване се удържа 80% от стойността на екскурзията;

**-** при по-малко от 30 дни преди датата на заминаване се удържа 100% от стойността на екскурзията.

**Необходими документи:**

* *Български граждани пътуващи по програмата е необходимо да притежават паспорт, валиден до 6 месеца след датата на пътуването и две паспортни снимки;*
* *Виза за Русия;*
* *За лица до 18 години, пътуващи без родител/родители – нотариално заверена декларация - оригинал и ксерокопие и копие от акта за раждане.*

\*\*\*Летищните и горивните такси подлежат на препотвърждение от авиокомпанията. В този случай цената на пътуването може да бъде променена съгласно начислените такси.